مالپهرێ خابیر / زاخۆ
ساخلەمیا دهۆکێ ئامارێن ڕۆژێن جەژنا ڕەمەزانێ بەڵاڤکرن و دیارکر، د ڕۆژێن چەژنێ دا ٣٤ کەسان بەسەدەما بوویەرێن جودا جودا جانێ خۆ ژ دەستدانە.
حەمزە ڕەزیکی بەرپرسێ ڕاگەهاندنا ساخلەمیا دهۆکێ د کۆنفرانسەکا ڕۆژنامەڤانی دا ئامارێن ڕۆژێن جەژنا ڕەمەزانێ بەلاڤکرن و دازانین، د ڕۆژێن جەژنا ڕەمەزانێ دا ل سنورێ پارێزگەها دهۆکێ ٣٤ حالەتێن جان ژ دەستدانێ هاتنە تۆمارکرن، کو حەفت ژ وان ژ ئەگەرێ بوویەرێن ترافیکێ بوونە.
دیارکر ژی، هەر د ڕۆژێن جەژنێ دا ٦ زارۆکان بسەدەما نەخۆشیێن گران جانێ خۆ ژ دەستدانە، هەروەسا حالەتەکێ خەندقین و یەک سوتن و دوو حالەتێن خۆکوشتن، یەک ژی کەفتنا ژ جهێن بلند هاتنە تۆمارکرن.
ئەو یەک ژی گوت، ٢٢ کەس بسەدەما بوویەرێن ترافیکێ برینداربوونە و ١٥ حالەتێن ب شەر چوونێ هاتنە تۆمارکرن.
بەرپرسێ ڕاگەهاندنا ساخلەمیا دهۆکێ ڕاگەهاند ژی، د وان ڕۆژان دا ١١ هزار و ٤١٨ کەسان سەرەدانا بنگەهـ و نەخۆشخانەیێن ساخلەمیێ کرنە و ٣٨٢ ژ وان هاتنە نڤاندن و ٨٢ نەشتەرگەری هاتنە کرن، ٢٦٣ زارۆک ژ دایکبوونە کو ١٣٤ کوڕ و ١٢٩ کچ بوونە.
ساخلەمیا دهۆکێ ئەو یەک ژی ئاشکرا کر، کو حالەتێن جان ژ دەستدانێ د ڤێ جەژنا ڕەمەزنێ دا هەڤبەرکرن دگەل جەژنا ڕەمەزانا دەربازبوویی زێدەبوونە.
س.م